Kuin kuvastimessa

Kuin kuvastimessa () on Ingmar Bergmanin ohjaama ruotsalainen elokuva vuodelta 1961.

Juonen tiivistelmä 
Itsekeskeinen kirjailija ja leski David palaa Sveitsistä asumaan saarelle joksinkin aikaa lastensa Karinin ja Minusin sekä vävynsä Martinin kanssa. David on kaupallisesti menestyvä kirjailija, mutta hän toivoo joskus vielä saavansa kriitikkojen arvostusta. Tytär Karin sairastaa skitsofreniaa ja kuulee ääniä seinän takaa, mikä hänen mukaansa on merkki siitä, että jumala tulee pian. Tämä kamarinäytelmä perustuu roolihenkilöiden hyvin subjektiiviseen tulkintaan tuntikausien rauhallisesta etenemisestä, jonka katsoja näkee. Karinin sairaus pahenee elokuvan loppua kohti, ja lopulta hän kohtaa jumalan, vaikka se ei tapahdu niin kuin hän on ajatellut.

Elokuvasta 
Elokuvan Kuin kuvastimessa on käsikirjoittanut ja ohjannut Ingmar Bergman.

Se on ensimmäinen osa Bergmanin trilogiasta, joka käsittelee uskoa, ja seuraavat osat ovat Talven valoa (1962) ja Hiljaisuus (1963). Elokuva on mustavalkoinen. Tapahtumat sijoittuvat saaristoon ja ne käsittelevät kirjailija "Davidia" (Gunnar Björnstrand) ja hänen lapsiaan "Karinia" (Harriet Andersson) ja "Minusia" (Lars Passgård) sekä vävyä "Martinia" (Max von Sydow), joka on lääkäri.

Elokuva sai parhaan ulkomaisen elokuvan Oscarin ja on saanut useita muita palkintoja. Se oli ehdolla Oscarin saajaksi sarjassa paras musiikki.

Elokuvan ensiesitys Suomessa oli 20.4.1962, ja se on esitetty useita kertoja televisiossa.

Näyttelijät 
Harriet Andersson – Karin 
Gunnar Björnstrand – David, kirjailija, hänen isänsä
Max von Sydow – Martin, lääkäri, Karinin puoliso
Lars Passgård – Fredrik eli Minus, Davidin poika

Musiikki (valikoima)  
 Johann Sebastian Bach: sarja nro 2 d-molli soolosellolle

Lähteet 

Vuoden 1961 ruotsalaiset elokuvat
Ingmar Bergmanin ohjaamat elokuvat
Ruotsalaiset draamaelokuvat
Parhaan vieraskielisen elokuvan Oscar-palkinnon saaneet elokuvat